
Z A P I S N I K
3. seje upravnega odbora Ribiške zveze Slovenije

Seja je potekala 6. oktobra 2022 ob 16:00 uri v prostorih Gostilne Maček, Spodnje Gameljne 28, 1211 Ljubljana Šmartno.  

	Prisotni:
	

	- člani UO RZS:
	predsednik: dr. Miroslav ŽABERL; člani: Igor KLOBOVES, Marijan GABER, Aleš HORVAT, Marko KRAJNC, Bojan LEVAI, Boštjan Peter  ZAGOŽEN

	-  nadzorni odbor RZS:
	Dušan PEČNIK

	-  strokovna služba RZS:
	mag. Igor MILIČIĆ	

	-  vabljeni: 
	dr. Polona PENGAL

	- predstavniki ZRD Ljubljana
	Miro MAHNIČ (ZRD Ljubljana, RD Žiri), Igor KLOBOVES (RD Barje), Bojan KRIŽNIK (RD Bistrica Domžale), Marijan KERČ (RD Dolomiti), Luka MRZELJ (RD Grosuplje), Rajko ZAJC (RD Medvode), Bojan SOVINC (RD Sora), Jožef ALBREHT (RD Sora), Boris MIHIČINAC  (RD Sraža Sava), Marjan GORIŠEK (RD Vevče), Mirko HORVAT (RD Visoko), Ferdinand ŠMID (RD Žlelzniki)

	Opravičili odsotnost:
	

	-  člani UO RZS:
	Peter JANKOVIČ, Marko LIPOVŽ, Branko NOVAK



Sejo je vodil predsednik RZS Miroslav Žaberl. Prisotnih je bilo sedem članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk107731981]1. Pregled zapisnika 2. redne seje in 2. (koresp.) seje UO RZS s poročili o realizaciji sklepov
[bookmark: _Hlk107732010]2. Pregled zapisnikov delovnih teles med 2. in 3. sejo UO (mandat 2022 - 2027)
[bookmark: _Hlk107732108]2.1. zapisnik 1. (koresp.) seje DMR
2.2. zapisnik 1. (koresp.) seje TK
2.3. zapisnik 3. (koresp.) seje KPR
[bookmark: _Hlk107732297]2.4. zapisnik 1. seje KUR
[bookmark: _Hlk107732379]2.5. zapisnik 2. seje KPA
[bookmark: _Hlk107732033]3. Klimatske spremembe in posledice sušnega obdobja ter ostali naravovarstvenimi problemi
· srečanje predsednika vlade RS z predstavniki NVO
· dopisi in pobude RZS
· odgovori MOP in MKGP
· pobuda oprostitve drugega dela koncesnin 2022
· postopkovnik za obvladovanje sušnih razmer
·  odločba kormorani 2022-2027
· sestanek delegacije RZS z ministrom MOP in ministrico MKGP
[bookmark: _Hlk107732411]4. Mednarodno sodelovanje RZS
· poročilo s sestanka ARGEFA, 8.9.-10.9.2022, Bohinjska Bistrica
· poročilo z generalne skupščine EAA, 22.10. -24.10.2022, Hamburg, Nemčija.
5. Seznanitev
· Posvet za vodstva RD; Franc Polič, 19.10.2022; povabilo k večji udeležbi 
[bookmark: _Hlk103599455]6. Sestanek s predsedniki ribiških družin na območju ZRD Ljubljana o aktualnih problematikah ribiškega upravljanja
7. Razno

Dnevni red je bil sprejet soglasno. Gradivo za sejo so prisotni prejeli v elektronski obliki. 


AD 1

Pregled zapisnika 2. redne seje in 2. (koresp.) seje UO RZS s poročili o realizaciji sklepov
Sekretar RZS Igor Miličić je podal poročilo o realiziranih sklepih. Realizirani so vsi sklepi. Predsednik RZS je podal napotilo članom UO RZS, da informacije, ki so jih podali predstavniki RD Primorske in so bile obravnavane v 9. točki zapisnika 2. seje UO RZS, z dne 23.6.2022, vzamejo za smernice dela na področjih, za katere so zadolženi (obravnanje problematike na sejah in podaja predlogov za reštve). Enako velja za današnjo sejo.

[bookmark: _Hlk116834863]Pripomb prisotnih na obravnavan zapisnik ni bilo.

Sprejet je bil:	
Sklep 1:  Prisotni člani UO RZS na zapisnika 2. redne in 2. (koresp.) seje nimajo pripomb in jih potrjujejo soglasno. Potrjujejo tudi poročilo o realizaciji sklepov.

AD 2

[bookmark: _Hlk103599110]Pregled zapisnikov delovnih teles med 2. in 3. sejo UO (mandat 2022 – 2027)
2.1. zapisnik 1. (koresp.) seje DMR
Pripomb prisotnih na obravnavan zapisnik ni bilo.

2.2. zapisnik 1. (koresp.) seje TK
[bookmark: _Hlk116834930]Pripomb prisotnih na obravnavan zapisnik ni bilo.

[bookmark: _Hlk107732243]2.3. zapisnik 3. (koresp.) seje KPR
Pripomb prisotnih na obravnavan zapisnik ni bilo.
[bookmark: _Hlk107732348]
2.4. zapisnik 1. seje KUR
Poročilo je predstavil predsednik KUR RZS Bojan Levai. Na seji je bil obravnavan predlog za imenovanje novega člana komisije Marka Vrtačnika, gospodarja RD Kočevje, ki se na tej seji daje v končno potrditev. V letu 2023 komisija načrtuje nadaljne aktivnosti za realizacijo programa usposabljanja za športnega trenerja v sodelovanju s TK RZS. Komisija je načrtovala strategijo dela do konca leta 2022. izvedena bodo naslednja usposabljanja:
· posvet Organiziranje in poslovanje RD; Franc Polič; 19.10.2022; ČZS Lukovica
· Obnovitveni seminar za usposobljene ribiške čuvaje; 19.11.2022; ČZS Lukovica
· Seminar za bodoče ribiške gospodarje; datum izvedbe je še predmet usklajevanja s predavatelji
Do sedaj izvedena usposabljanja v letu 2022 so potekala nemoteno. Obravnavana je bila problematika RD Tolmin glede zagotavljanja minimalnega števila kandidatov za opravljanje ribiških izpitov. Komisija je mnenja, da se kandidati lahko priključijo k izvedbi drugih RD ali ZRD. Posodobljen je Pravilnik o usposabljanju ribiških pripravnikov in opravljanju ribiških izpitov, s tem, da je v njem jasno navedeno minimalno število kandidatov za izvedbo ribiških izpitov, ki je 16 ter pod kakšnimi pogoji lahko ribiški pripravnik opravlja izpit. Z namenom odločanja o morebitnem povečanju kotizacije, je bila opravljena analiza stroškov za posamezna usposabljanja. Ugotovljeno je bilo, da so stroški višji od prihodkov. Cene so se nazadnje uskladile leta 2010. Komisija bo na naslednji seji pripravila strategijo dela za 2023. S sodelovanjem s strokovno službo RZS je bil vsem RD poslan vprašalnik o potrebah po usposabljanjih.

[bookmark: _Hlk116839782]Pobuda ZRD Celje: podal jo je član UO RZS, Boštjan Peter Zagožen. Ker imajo RD na tem območju precej tujih ribičev, ki bi želeli opravljati ribiški izpit, ter so za izpit pripravljeni dodatno plačati, s tem,da bi se izvajal v angleškem jeziku, ZRD Celje predlaga izvedbo izpitnega roka v tujem jeziku 1 x letno za vse tuje pripravnike na centralni lokaciji. S tem strošek za prevajalce ne bi bil več v domeni posameznih RD ali pripravnikov.

[bookmark: _Hlk108338759]POVZETEK RAZPRAVE:
Odgovornost za mladoletne ribiče, ki opravijo ribiški izpit: I. Kloboves opozarja na odgovornost, ki jo nosi RD zaradi mladoletnih ribičev. M. Žaberl odgovarja, da 15-letnik je mladoletnik, ki lahko pridobi polno poslovno sposobnost. V tem primeru RD nima odgovornosti do njega.
Pobuda ZRD Celje: M. Žaberl meni, da sprejetje pobude ne bi bilo v nasprotju s predpisi RZS. Predlaga, da komisija pobudo obravnava. Težavo bi lahko predstavljala številčnost udeležbe (premalo kandidatov). I. Kloboves je izrazil dvom, kako določiti kotizacijo za ribiške izpite za tuje kandidate, glede na to, da je pri domačih kandidatih v ceno vključeno tudi usposabljanje za izpit. Za tuje pripravnike usposabljanja ni. M. Žaberl odgovarja, da ima tuji pripravnik možnost udeležbe na usposabljanju s tem, da pravilnik od njega zahteva, da je prevajanje njegov strošek.
Kotizacija za usposabljanja: M. Žaberl zagovarja izhodišče, da  na račun usposabljanj RZS ne služi, vendar je potrebno pokriti vse stroške. Predlaga, da komisija pripravi konkretne predloge za zvišanje cen za vse oblike usposabljanj, ki bodo obravnavani na naslednji seji UO RZS.

2.5. zapisnik 2. seje KPA
[bookmark: _Hlk107759315]Poročilo je predstavil predsednik KPA RZS Marko Krajnc. Projekt ribiškega koledarja za leto 2022 se nadaljuje. Tričlanska komsija je po končanen natečaju RZS za najboljšo ribiško fotografijo izbrala 16 fotografij, ki bodo razvrščene po kakovosti. Rezultati bodo objavljeni v naslednji številki glasila Ribič. Fotografije bodo uporabljene za tisk koledarja RZS, rok izdelave je predviden 15.11.2022. Glede na finančno stanje bo RZS ponudila koledar RD v nakup. Opravila bo povpraševanje po RD glede željene količine. Cena bo določena na podlagi ponudbe oblikovalca in stroškov tiskanja. 
Na seji je bil v fizični obliki predstavljen primer ribiškega kroja za ribiškega čuvaja. Kot primer je vzet kroj RD Celje. Kroj obsega zimsko in poletno verzijo s pripadajočimi kosi oblačil (čevlji, kapa, čepica, zimska jakna, brezrokavnik, majica kratek in dolg rokav, pulover velur, zimske in letne hlače). Napisi na kroju bodo izvezeni. Glede cen in popusta bodo z dobaviteljem potekala še pogajanja. Kroj je za RD priporočljiv in ni obvezen. Enoten kroj bi bolj reprezentativno predstavljal RD. Zamišljeno je, da se vsak zainteresirani osebno zglasi pri proizvajalcu. Pridobljena je ponudba s strani podjetja VIN-VEZ d.o.o. iz Slovenske Bistrice. Znesek kroja znaša okoli 310 EUR. Stroške kroja nosi RD. Pomembna je kvaliteta in stalna doostopnost kroja. Komisija želi, da se na seji sklene okviren dogovor o potrditvi projekta, ker je potrebno obvestiti proizvajalca.
Marko Krajnc je podal inoformacijo o obisku tujih novinarjev Sloveniji (obavljen bo članek v glasilu Ribič), v glasilu je objavljen članek o projektu Julijske Alpe. RZS se bo udeležila Celjskega sejma, ki bo potekal od 17.3. – 19.3. 2023. Organizator zagotavlja prostor in dvorano. Sejem bo razdeljen po tematiki: prvi dan je določen za ribištvo, drugi za čebelarstvo, tretji za lovstvo. Predlagano je, da RZS izvede na sejmu posvet in da se na sejmu predstavijo proizvajalci ribiške opreme. Na sejmu bi pripravili razstavo nagrajenih vzorcev muh z muharsko vezalskega natečaja. Za operativne zadeve je odgovoren sekretar RZS, za vsebinske predsednik KPA RZS. Predvidena je razstava fotografij soške postrvi v prostorih pred državnim zborom RS. Razstava je bila del Festivala soške postrvi, ki je potekal v Tolminu junija letos.
Predsednik KPA je podal informacijo o kandidaturi organizacije svetovnega kongresa CIPS maja 2025. Kongres bi potekal v Bohinju. Na to temo je že bil izveden sestanek z županom Občine Bohinj in drektorjem Občinske uprave, ki projekt podpirata. Do naslednje seje UO RZS bo komisija pripravila osnutek programa (z nastanitvijo in spremljevalnim programom). V izvedbo kongresa bo vključen celoten kompleks Julijskih Alp, glede na to, da RZS sodeluje v tem projektu. Kandidatura za kongres bo objavljena tudi v brošuri omenjenega projekta. Končna brošura za kandidaturo za kongres pa bo predvidoma pripravljena januarja 2023.

POVZETEK RAZPRAVE:
Ribiški koledarji: I. Kloboves predvideva, da glede na to, da se lani koledarji niso izdali, da so se sredstva prenesla v leto 2022 in ga zanima razlog, zakaj ne bo brezplačnih koledarjev za RD. M. Žaberl odgovarja, da se je koledar natisnil za vse člane RD dve leti nazaj zaradi viška denarnih sredstev, s tem, da se je zaprosilo RD za distribucijo. Skupna cena tiskanja koledarja je znašala cca. 25.000 EUR. Z distribucijo preko pošte, bi bil znesek neprimerno višji. V trenutni situaciji RZS zaradi finančnih razlogov ni zmožna iti v tak projekt.
Priporočen ribiški kroj za ribiškega čuvaja: B. Levai meni, da je projekt dober. RD Črnomelj je letos pozimi oblekla svoje čuvaje. Predlaga primerjavo cen z drugimi ponudniki. A. Horvat  postavi vprašanje za kakšno obdobje lahko prizvajalec zagotavlja enak material, da bodo čuvaji tudi v prihodnosti enako oblečeni. I. Kloboves meni, da veliki trgovci niso zanesljivi, ker menjajo ponudbo vsako leto, količina razpoložljivih kosov je omejena. M. Žaberl je navedel, da RZS ne more predpisati kroja RD, to lahko stori le država (MKGP), ki pa ne kaže interesa. S prikazanim krojem je zadovoljen, tudi znesek je primeren. Če se UO RZS odloči za izvedbo propjekta, je potrebno definirati kako ga realizirati. Na koncu se vsaka RD sama odloči, ali gre v projekt ali ne.  B. P. Zagožen je podal predlog, da bi RZS določila smernice, na katerih kosih oblačili in na katerih mestih bodo izvezeni napisi in znaki. Predlaga izvez znaka R Slovenije (zastava). V primeru, da RZS vse to predpiše, bi RD lahko dovezle potrebne znake na svoje, že obstoječe kroje. I. Kloboves predlaga stimulacijo v manjšem znesku za RD, da bi se jih več odločilo za nakup. B. Levai predlaga, da se MKGP zaprosi za subvencioniranje projekta. M. Žaberl in M. Krajnc se s tem strinjata. M. Žaberl pove, da je potrebno sprejeti Pravilnik o priporočljivem ribiškem kroju za ribiške čuvaje, kjer bo točno določena oblika kroja, kaj vsebuje in kje stojijo posamezni napisi in znaki Znaka RZS na kroju ne bo. A. Horvat pove, da bi lahko stopil v kontakt z drugim ponudnikom in pridobil dodatno ponudbo.
Celjski sejem: M. Žaberl je podal predlog, da se na sejmu izvede usposabljanje za športnega delavca za območji ZRD Celje in ZRD Maribor. Predlaga tudi, da ZRD Celje prikaže delo z mladimi z namenon pridobitve novega članstva.

Pripomb prisotnih na obravnavan zapisnik ni bilo.

[bookmark: _Hlk54361579]Sprejeti so bili:	 
Sklep 2: UO RZS potrjuje zapisnike naslednjih delovnih teles: DMR z dat. 11. 7., TK z dat 12. 7., KPR z dat. 19. 8., KUR z dat. 17. 8., in KPA z dat 13. 9. . 
Sklep 3: Sekretar RZS navedene zapisnike pošlje v objavo na spletno stran RZS .
Sklep 4: UO RZS soglasno potrjuje predlaganega novega člana komisije KUR RZS Marka Vrtačnika (RD Kočevje).
Sklep 5: UO RZS se strinja s predstavljenim ribiškim krojem za ribiškega čuvaja. Za navedeni kroj komisija za promocijo poskuša pridobiti dodatno ponudbo. Potrebno je ugotoviti, koliko časa dobavitelj zagotavlja dobavo kroja v tej obliki.

AD 3

Klimatske spremembe in posledice sušnega obdobja ter ostali naravovarstvenimi problemi
Poročilo je podal predsednik RZS Miroslav Žaberl. Obravnavana je bila naslednja tematika:
· srečanje predsednika vlade RS z predstavniki NVO
· dopisi in pobude RZS
· odgovori MOP in MKGP
· pobuda oprostitve drugega dela koncesnin 2022
· postopkovnik za obvladovanje sušnih razmer
·  odločba kormorani 2022-2027
· sestanek delegacije RZS z ministrom MOP in ministrico MKGP

Navedel je, da so vse aktivnosti predstavljene v gradivu za sejo. Izvedene so bile s sodelavanjem s predsednikom KNE Marijanom Gabrom, strokovno sodelavko RZS za naravovarstvo Polono Pengal in sekretarjem RZS Igorjem Miličićem. Podal je kritiko do državnih organov, za katere meni, da se niso ustrezno odzvali (nepravočasno in ne dovolj energično). Žal je bil uspeh le delen, ker so se pristojni ministrstvi in ZZRS odzvali šele po drugi pobudi RZS. MOP se na zahteve, da naj vsaj prepove izvajanje del na vodotokih v času kriznih razmer, ni odzval, tudi po tem ne, ko jih je na to pozvalo MKGP. Sodeloval je na razgovoru, ki so ga imeli predstavniki NVO s predsednikom vlade, kjer je ta problem posebej izpostavil.. V kabinetu vlade RS so se ažurno odzvali in odstopili dopis v reševanje pristojnemu ministrstvu. MOP in DRSV sta zanikala trditve RZS, ki so bile navedene v dopisu. RZS je bila na razgovoru na obeh ministrstvih. Bolj uspešen je bil razgovor na MKGP. Meni, da je z zastavljenimi aktivnostmi potrebno nadaljevati. RZS pričakuje od države drugačno ukrepanje ob izrednih situacijah. Za izvedbo teh ukrepov je predlagala sprejetje Postopkovnika, ki bi opredeljeval kaj morajo državni organi, javni zavod in RD urediti pravočasno in na kašen način postopati. Ministrstvi za Postopkovnik nista izkazali zanimanja, pričakujeta pa ukrepanje RD, ki pa v bistvu nimajo pristojnosti na tem področju. Kot primer je navedel Savo Bohinjko, v katerem sta RD Bohinj in RD Bled zaprli ribolov, ZZRS ga pa ni, kar je iz vidika ribičev posebej kritično. V ZRD Celje je primer bolj vzpodbuden, ker so se RD uspele skupno dogovoriti.
Glede problematike korrmoranov, je RZS že januarja podala zahtevo, naj država izda novo petletno Odločbo o plašenju in odstrelu kormorana po uradni dolžnosti, ker je dosednja potekla 19.9.2022. Ker se ministrstvo ni odzvalo, je RZS ponovno urgirala junija. Po zadnjih informacijah se na zadevi sploh nič ne dela. Predsednik RZS pričakuje, da bo  preden se odločba izda, prišlo prej še do javne razprave. Prisotne člane UO je pozval, naj podajo svoje videnje in predloge. Navedel je, da ima RZS pripravljeno protestno pismo za pristojno ministrstvo. Mnenje RZS je, da z izdajo odločbe ne bi smelo biti težav, ker program upravljanja s kormoranom, ki ga je pripravil ZZRS, kot strokovna podlaga za izdajo, velja še za naslednje petletno obdobje.

POVZETEK RAZPRAVE:
Problematika kormorani: M. Krajnc je navedel, da ne razume smiselnosti javne obravnave, če obstaja veljavna strokovna podlaga. V bistvu ne vidi ovir za izdajo odločbe.I. Kloboves meni, da postopek ovira DOPPS. M. Žaberl odgovarja, da po informacijah P. Pengal, temu ni tako in je DOPPS zainteresiran za sodelovanje z RZS pri določenih projektih, vendar odnosa do problema kormorani ne morejo spremeniti. A. Horvat je predstavil primer šakal, ki je bil v preteklosti ogrožena vrsta. Po dokazih, da povzroča prekomerno škodo, je uvrščen med lovno divjad. M. Žaberl je navedel, da je kormoran na seznamu zaščitenih ptic po Ptičji direktivi (Direktiva Sveta 79/409/EGS o ohranjanju prosto živečih ptic). Obstaja malo verjetnosti, da se njegov status spremeni. Direktiva sicer pravi, da lahko vsaka posamezna država, če presodi, da se dela prekomerna škoda, sama spremeni njegov status. RZS preko EAA izvaja piritiske  v Bruslju, kjer navajajo omenjeno izbiro države. Na evropski ravni je kormoran presegel številčno mejo. Osnovni problem so devastirani vodotoki, ki onemogočajo skrivališča ribam. P. Pengal je navedla, da DOPPS zagovarja stališče o zaščitenosti kormorana, ki ga morajo spoštovati in se  zato negativno odzvati So pa pripravljeni na sodelovanje na področju, ki predstavlja vzrok za nastalo problematiko (renaturacija vodotokov). M. Žaberl je povedal, da po zagotovilih MOP, ki bo izdalo odločbo (ne izdaja je več ARSO), naj zoper to odločbo ne bi bila več možna pritožba, ampak zgolj tožba, kar gre v prid RD. RZS bo poslala na ministrstvo protestno pismo. Če odziva ne bo, bo šla problematika v medije.
Pogini rib: I. Kloboves je predstavil neučinkovito ukrepanje pristojnih inštitucij pri poginu rib v Malem Grabnu. P. Pengal predlaga, da se vzorči preko neodvisnega inštituta, če se situacija ne spremeni.
Prepoved dodatnega krmljenja rib: M. Žaberl meni, da je bila RZS uspešna na pristojnem ministrstvu v smislu, da se RGN ne podpisujejo dokler se ne ugodi predlogom RZS.
Posegi v vodotoke: M. Žaberl je navedel, da je bilo ministrstvu predlagano, da RZS sodeluje pri sprejemanju strateških dokumentov. M. Krajnc meni, da so ob posegih v vodotoke RD prepozno obveščene o situaciji na terenu. I. Kloboves je podal primer del na Malem Grabnu, ki so potekala pred 4 leti.
Sušne razmere: M. Krajnc je mnenja, da bi se morale RD bolj lokalno povezovati (občina). RD nima pravne podlage, da prepove vodne aktivnosti na vodotokih. V Odloku o plovnem režimu ni nikjer točno navedeno ob kakšnem znižanju pretoka se lahko aktivnosti prepovedo. RD Bohinj je, ob sodelovanju župana, dosegla, da bo problematika obravnavana na naslednji seji Občinskega sveta, z namenom, da se odlok dopolni. P. Pengal je izrazila pogled glede odločitve, kdaj prepovedati ribolov s strani RD. Udeležila se je posveta, ki ga je organiziral ARSO, ki ima vzpostavljeno spletno stran Sušomer, kjer so definirani kazalniki in meje, kdaj prihaja do kakšne stopnje suše. Na podlagi tega se načeloma lahko sprejme različne ukrepe. Poleg kmetijske suše je definirana tudi hidrološka suša, vendar so kazalci postavljeni prenizko. ARSU je podala predlog razvoja kazalcev ali podlago za uvedbo termina ekološka suša, kjer bi bili vključeni tudi vplivi na ribe in druge vodne organizme. S to strokovno podlago bi lahko nastopili na ministrstvih. Na podlagi kazalnikov ekološke suše bi se lahko pripravil Postopkovnik, ki bi določal, pri kateri stopnji suše se izvede katere ukrepe. ARSO je zainteresiran za izvedbo projekta, predlaga da tudi RZS v njem sodeluje. M. Žaberl se strinja in meni, da bi bila to dobra strokovna podlaga.
Koncesnine: P. Pengal glede zmanjšanja za letošnje leto predlaga, da se naredi analiza, za katero se lahko uporabi izsledke izvajanja odlovov ZZRS in se jih primerja s prejšnjimi leti ter na tak način oceni razlika. S tem bi RZS pridobila strokovno podlago, na kateri bi lahko zahtevala zmanjšanje koncesnine. Podatki ZZRS so javnim, naslovi se prošnja za dostop.

Sprejet je bil:
Sklep 6: UO RZS se je seznanil  s poročili o delovanju RZS in odgovori državnih organov glede problematike reševanja posledic poletne suše in drugih odprtih ekoloških vprašanj.

AD 4

Mednarodno sodelovanje RZS 
· poročilo s sestanka ARGEFA, 8.9.-10.9.2022, Bohinjska Bistrica
· poročilo z generalne skupščine EAA, 22.10-24.10.2022, Hamburg, Nemčija.

[bookmark: _Hlk107732597]Navedeni poročili sta del gradiva za sejo. Gradiva, navedena v poročilih, so vedno na voljo članom UO RZS. Predsednik RZS je podal priporočilo, naj se jih člani poslužujejo in uporabljajo na svojem podorčju delovanja.

Sklep 7:  UO RZS se je seznanil s potekom mrednarodnega sodelovanja RZS v jeseni 2022. 

AD 5

Seznanitev 
Posvet za vodstva RD ki ga bo dne  19.10.2022 vodil Franc Polič  je namenjen predvsem novim vodstvom RD (predsednikom, podpredsednikom in tajnikom), kako in na kakšen način voditi RD. RZS je dala v ponatis (s spremembami) skripto, ki jo udeleženci prejmejo na posvetu. Posvet je za udeležence – članice RZS  brezplačen. Predsednik RZS je pozval člane UO RZS, naj z njim seznanijo RD v svojem območju, z namenom visoke udeležbe. Člani UO RZS se zavežejo k sezanitvi RD iz svojih območij o posvetu za vodstva RD, 19. 10.2022.

[bookmark: _GoBack]Predsednik RZS je tudi seznanil člane UO z zahtevo RD Novo mesto po vpogledu v mandatno pogodbo, ki jim bo omogočena na sedežu RZS. Predsednik bo hkrati predlagal nadzornemu odboru pregled pravilnosti navedene pogodbe.

AD 6

Sestanek s predsedniki ribiških družin na območju ZRD Ljubljana o aktualnih problematikah ribiškega upravljanja
Zbrani so se  z minuto molka poklonili spominu na Slavka Lasnika, dolgoletnega predsednika ZRD Ljubljana, ki je preminil nedavno. Ohranili ga bodo v lepem in dobrem spominu, ob zavedanju, da je s srcem in uspešno opravljal zadolžitve in vodil projekte.
Marko Krajnc, predsednik KPA RZS, je zbranim predstavil priporočljiv ribiški kroj za ribišškega čuvaja, ki bi ga RZS ponudila RD v letu 2023. Komisija se je zgledovala po modelu, ki ga uporablja RD Celje. Možnost distrubuiranja izdelka mora biti vsaj 5-10 let. Predsednik RZS meni, da projekt še ni v fazi, ki bi omogočal širšo razpravo. Poudaril je, da RZS kroj lahko le priporoči ter da za RD to ni obveza.

RD so opozorile na težave s katerimi se srečujejo. Člani UO RZS, ki pokrivajo posamezno področje, ki so ga izpostavile RD, ga zabeležijo z namenon reševanja problematike.

· Igor Kloboves (predstavnik RD Barje)
· [bookmark: _Hlk116814935]pogini rib zaradi onesnaženja: v poletnih mesecih je RD utrpela dva, in sicer v Gradaščici in na Malem Grabnu; vložen je odškodninski zahtevek; na odgovor oz. rešitev še čakajo; okoliščine, ki so privedle do pogina, še niso razjasnjene
· sušne razmere: večjih težav RD ni imela; Ljubljanica se je sicer pregrevala, vendar je ostajala pretočna
· RD deluje zelo uspešno; odnosi so dobri in korektni,

· Bojan Križnik (predsednik RD Bistrica Domžale)
· sušne razmere: RD upravlja s preko 400 km tekočih voda (porečje Kamniške Bistrice in Pšate); zgornji deli vodotokov niso utrpeli prevelike škode, vodostaj je bil sicer rekordno nizek, vendar konstanten; spodnji deli vodotokov so na nakaterih mestih praktično presahnili (Pšata), k čemur so dodatno pripomogli nedovoljeni odvzemi vode iz vodotokov s strani kmetov; RD je te dogodke prijavljala inšpekciji in policiji, vendar konkretnega učinka ni bilo zaznati, kar predstavlja veliko težavo, kako reševati take situacije v bodoče
· težave z dogovarjanji z upravljalci na mlinščicah: z upravljalci malih HE in upravljalci s tehnološko vodo ni bilo možno doseči skupnega dogovora glede problematike zapiranja dotoka vode v Kamniško Bistrico, zaradi česar je bil potreben izlov in preselitev rib
· neodkupljena zemljišča: RD je bila tožena s strani države za zemljišča, za katera se v uradnih javnih evidencah izkazuje, da v preteklosti  niso bila odkupljena, a so v po evidencah RD njena last; za nakatera zemljišča je RD že uradno dokazala, da je odkup bil opravljen, za nekatera status še ni urejen.

· Marijan Kerč (predsednik RD Dolomiti)
· neodkupljena zemjlišča: problematika je podobna kot pri RD Bistrica Domžale, s tem da so pred 14 dnevi prejeli odločbo o razlastitvi vseh treh parcel ob ribniku Dvor; od leta 1993 so vpisane v zemljiško knjigo; po uradnih inofrmacijah, ki jih je RD prejela, to še ne dokazuje, da je bil odkup opravljen; vsa neodkupljena kmetijska zemljišča bodo prenešena v Sklad kmetijskih zemljišč in  gozdov RS; na vprašanje, zakaj je RD kljub temu pridobila gradbeno dovoljenje za izdelavo ribnika in postavitev pripadajočega objekta (leta 1983 in 2015), še niso prejeli odgovora
· protipoplavna ureditev: na vodotokih se izvajajo dela (Gradaščica, Mala voda, Božna), ki so nehumana za ves živelj v vodotoku (struga se popolnoma prekoplje, poglobi, nadzidajo se protipoplavni zidovi); ekosistem se posledični povsem spremeni; dela so se izvajala tudi v času suše (Božna); z večino izvajalcev RD nima težav
· sušne razmere: vodotoki so bili prizadeti; zaradi nižjega vodostaja so dodatno škodo povzročile še čaplje in vidre
· pogini rib zaradi onesnaženja: zastrupitev na Gradaščici; pogini v manjših vodotokih, kjer je storilce izredno težko ujeti.

· Luka Mrzelj (predsednik RD Grosuplje)
· upad vodnatosti vodotokov: RD ima v upravljanju dva ribnika in tekoče vode (manjši vodotoki in potočki kraškega značaja); vodotoki so vsak zase specifični; največ težav opažajo na samem izviru; vodnatost upada iz leta v leto, niti ne toliko zaradi zaradi izrednih razmer, kot zaradi večanja naselitve prebivalstva na podeželje; posledično prihaja do večanja odvzema vode: težavo predstavlja pomanjkljiv nadzor nad omejitvijo odvzema voda; posledično je večina gojitvenih potokov suha, razen dveh, kjer poteka sonaravna vzgoja rib
· protipoplavna ureditev: pojavlja se trend izravnave oz. uničenja manjših gozdnih kraških potočkov z odstranitvijo vegetacije, s katero se krajša zadrževalni čas vodostaja; v preteklosti nezazidljiva zemljišča postajajo zazidljiva, posledično prihaja do izsuševanja močvirij; za gradnjo zadrževalnika Veliki potok, s katerim naj bi bila rešena protipoplavna varnost Grosuplja, bo porabljeno več sredstev, kot je bilo prvotno namenjeno (za regulacijo Grosupeljščice), zidalo se bo na vodnem območju, kar je, glede na zakonodajo, nedovoljeno (občina ima že sprejet prostorski načrt z dovoljenji)
· odlovi rib: število odlovov se povečuje v primerjavi s prejšnjimi leti, ravno iz razloga, da je država namenila več sredstev za urejanje vodotokov; RD ugotavlja, da v vsaj enem primeru, sanacija ni izvedena po predpisih (izvajanje del brez gradbenega dovoljenja in potrebnih soglasij); ZZRS je v tem primeru podal prijavo na inšpekcijo, vendar odziva ni bilo; RD je opravila povpraševanje, ravno tako brez uspeha; občina je od RD za nazaj poskušala pridobiti soglasje o izvajanju del v skladu s predpisi in smernicami, ki ga RD ni podpisala
· neodkupljena zemljišča: za en ribnik je RD uspelo spremeniti namembnost zemljišča iz kmetijskega v vodno (zgodovinski viri), kar je onemogočilo nadaljne aktivnosti Sklada kmetijskih zemljišč in  gozdov RS; pri drugem ribniku je namembnost zemljišča še vedno kmetijska in je parcelo možno najeti; RD je poskušala urediti najem, na kar je prejela odgovor, da to ni možno, ker je to ribnik; RD ugotavlja, da je problematika z zemljišči pravno neurejena.

· Rajko Zajc (predsednik RD Medvode)
· posegi v vodotoke: RD upravlja reko Savo od Tacenskega mosta do HE Medvode, Soro od sotočja do papirnice Goričane, ribnik (komercialni) poleg ribiškega doma; posegov je veliko, nekateri se izvajajo tudi sredi gozda, struge potokov se prestavljajo; razlog za njihovo številčnost je v roku porabe evropskih sredstev, ki se približuje; zaradi številnih posegov v vodotoke se nižajo vodostaji (črpanje podtalnice); dela se izvajajo nestrokovno, RD pričakuje večje sodelovanje izvajalcev del  s strokovnjaki (ZZRS, MOP); po končanih delih ne pride do uradnega prevzema; širjenje novogradenj vpliva na ribji živelj in vodostaje; RD ugotavlja, da posegi niso sistemsko urejeni na državni ravni
· cenik in smernice za zaračunavanje storitev ribiških družin pri gradbenih ter drugih posegih v vodna telesa: cenik ni več aktualen glede na rast življenskih stroškov od leta 2009, ko je bil sprejet; RD predlaga njegovo posodobitev.

· [bookmark: _Hlk116811441]Bojan Sovinc (gospodar RD Sora)
· posegi v vodotoke: RD opaža, da se dostikrat izvedba del/sanacija ne sklada s projektno dokumentacijo; dela so dolgotrajna, kar vodi v kalnost vode; blato, ki se useda na dno, ogroža vegetacijo in žive organizme; v nekaterih primerih, če je urgiranje pravočasno, se da posredovati pri pravilni izvedbi del, večinoma pa ne; predstavnik je navedel nekaj primerov nepravilne prakse (sanacija brežine, izravnava potoka). Glede na to, da se v Škofji Loki pripravlja izvedba protipoplavne ureditve, je izrazil skrb, da se bo situacija tam ponovila; postavlja vprašanje, kako rešiti težave z izvajalci del in na kakšen način dobiti odškodnino: RD meni, da bi bilo, glede na izkušnje, smiselno in potrebno narediti skupni model, ki bi opredeljeval kako ravnati v teh primerih, ker je škodo težko dokazati
· vidra: RD opaža na svojem območju prekomerni pojav vidre, ki dela škodo na ribjem življu; v gojitvenih potokih je zelo slabo stanje, število ribje populacije se je zmanjšalo; kot primer so navedli pojav ribjih kadavrov brez glave nekaj dni po vlaganju šarenke, v potokih je veliko ostankov rakov (oklepi, klešče); RD meni, da je vlaganje v take potoke neproduktivno, čeprav je vlaganje obvezujoče

· Ferdinand Šmid (predsednik RD Železniki)
· posegi v vodotoke: zaradi katastrofalnih poplav leta 2007 (izgubljena 3 človeška življenja, ogromna gospodarska škoda), se je po 15 letih končno začelo urejanje poplavne varnosti Železnikov; investicija je velika, okoli 35 mio EUR, velik del predstavljajo evropska sredstva, zaključek del je predviden konec leta 2023, dela potekajo v dveh fazah, izvajajo se na območjih revirjev RD Medvode, Sora in Železniki; ker je bilo ugotovljeno, da strugo skozi Železnike ne bo mogoče zadosti poglobiti, da ne bi pihajalo do poplavljanja, bodo v višjem delu zgradili suh zadrževalnik (20 m visoka pregrada, za katero se bo lahko zadrževalo miljon m3 vode); v višjem delu je struga popolnoma preorana, v tem delu dela potekajo že od novembra 2021; zaradi del je nastalo veliko usedlin, pretok se je upočasnil, voda je kalna, na strugi je narejeno veliko pragov; situacijo na terenu si je ogledala tudi Polona Pengal, strok. sodel. za naravovarstvo RZS; dela potekajo z vsemi potrebnimi dovoljenji, nadzor je zadovoljujoč, vendar je vseeno izvajalce del potrebno opozarjati na pravilno izvedbo; RD sodeluje z DRSV in Studiom Čebela iz Celja glede povračila škode; ocena škode, ki jo je opravil Studio Čebela, je bila zavrnjena s strani DRSV, ki je priznala približno polico manjši znesek; RD bo zaradi dodatnih izlavljanj vložila dodatne zahtevke za povračilo; sklicana je bila seja conskega odbora RD na tem območju zaradi kalnosti sotočja Sore in Save(kot posledica del), na pristojne inštitucije se je urgiralo z dopisom, odgovor je podalo MKGP, DRSV izvaja monitoring na tem obomočju in bo podala odgovor po končanem postopku
· vidra: zaradi številčnosti nastaja velika škoda, vidre so prisotne tudi v ribogojnici
· naselitev v prazne vodotoke: RD predlaga, da se naredi načrt, kaj vlagati v prazne vodotoke po končani sanaciji.

· Boris Mihičinac (predsednik RD Straža Sava)
· pogini rib zaradi onesnaženja: Rd upravlja z reko Savo v dolžini cca. 19 km, ima 5 gojitvenih potokov; zaradi onesnaženj prihaja do kalnosti potokov, težava je v neodzivnosti inšpekcijskih služb; do škode prihaja zaradi izlivov raznih nedovoljenih snovi (spiranje gnojnice v vodo, izliv goriv); pojavlja se vprašanje o verodostojnosti vzorcev, vzetih iz vode v takih primerih, glede na to, da se inšpekcija na kraju dogodka pojavi prepozno oz. se ne pojavi; apel na RZS: inšpekcijske službe bi morali biti bolj odzivne in aktivne
· vidra, čaplja, kormorani: številčnost vidre v zadnjem obodobju je zaskrbljujoča (RD je našla 3 brloge na razdalji 100 m, v katerih so bili  kadavri sulcev trofejnih velikosti); na gojitvenih potokih so našteli 15-60 čapelj; poraja se vprašanje, ali je vlaganje sploh smiselno in ekonomsko upravičeno; RD meni, da je potrebno ugotoviti izvor vidre (evropski ali prenesena od kje drugod), glede na to, da je prišlo do množičnega pojava na vseh vodotokih v državi; izražena je skrb glede upada ribolova zaradi praznih vodotokov
· sušne razmere: v času suše in posledično segrevanja vode, je RD prepovedala vse aktivnosti na Savi.

· Marjan Gorišek (predsednik RD Vevče)
· sušne razmere: večjih težav niso imeli; alge, ki so se razrasle dovolj zgodaj, so se kasneje posušile; do poginov rib ni prihajalo; zaznali so nedovoljene odvzeme vode s strani kmetov, težava je v tem, da RD nima dovolj možnosti ukrepanja
· onesnaževanje vodotokov: deležnikov, ki onesnažujejo Ljubljanico je veliko (UKC Ljubljana; območje bivše tovarne Žima: nastale so bivalne enote, prostore imajo manjša gradbena podjetja, težavo predstavljata neurejena kanalizacija (fekalije), ki se stekajo v vodo in neodzivnost inšpekcijskih služb, do končne rešitve bo preteklo še nekaj let; Papirnica Vevče: največji onesnaževalec, poleti je prišlo do okvare čistilne naprave in posledično izliva snovi v Ljubljanico, snov naj bi bila nenevarna za okolje, vzorci snovi niso bili odvzeti, popravilo naprave je trajalo več dni, do pogina rib sicer ni prišlo, prišlo pa je do škode na drstišču zaradi mulja, pojasnila s strani pristojnih služb niso bila zadovoljujoča; ljubljanska kanalizacija: nastaja veliko novih razbremenilnih jaškov, glavni vod v čistilno napravo v Zalogu ima enako kapaciteto kot ob nastanku, v primerih neviht je je na območju Ljubljanskega gradu zaznati onesnaženje;  težavo predstavlja tudi splošna populacija: odvrženi odpadki na breg in v vodo, zapornica se ne čisti, voda gre čeznjo, kar povzroči prenos odpadkov dolvodno; RD posledično organizira čistilne akcije, ker koncesionar, ki skrbi za vodo, ne ukrepa; primer dobre prakse: Energetika Ljubljana (toplarna): odvezma vodo za hlajenje turbin in jo prečiščeno, 3-4 stopninj C toplejšo, vrača nazaj, težava se lahko pojavi v sušnih razmerah s tem, da lahko prihaja do dodatnega segrevanje vode.

· Mirko Horvat (predsednik RD Visoko)
· večino težav, ki jih imajo druge RD, ima tudi RD Visoko (onesnaževanje, pregrevanje vode, pomanjkanje rib)
· finančna situacija: prihodki in odhodki v RD spreminjajo strukturo; pred 10 leti je RD imela večino prihodkov od ribolovnih dovolilnic in manjši del od interventnih izlovov, sedaj je situacija obrnjena v prid prihodkom od interventnih izlovov; razlog je v velikem razmahu gradbeniih del ob vodah, posledično prihaja do finančnih težav: stroški so enaki kot v preteklosti, prihodkov praktično ni; prihodki, ki rešujejo situacijo, so žal interventni izlovi; RD meni, da bi se koncesnine in ostali odhodki morali zmanjšati; ugtavlja, da je izkoristek vlaganja iz leta v leto manjši; število članstva v RD se zmanjšuje, kar dodatno pripomore k negativnemu trendu; RD predlaga pogajanja z državo v smeri pridobitve dodatnih sredstev, glede na to, da se število ribolovnih dni zmanjšuje, dajatve pa ostajajo na isti ravni.

· Miro Mahnič (predsednik RD Žiri)
· posegi v vodotoke: po dolgih letih je RD imela večji poseg v gojitveni vodotok, kjer so se dela izvajala mimo projektov in dogovorov; RD je dela blokirala z namenom dogovora z izvajalci del, ki je bil uspešen
· sušne razmere: imeli so podobne razmere, kot druge RD, vendar zapiranje ni bilo potrebno; potekalo je osveščanje ribičev glede ravnanja v teh razmerah; veliko breme je predstavljala ribogojnica (kapaciteta 400.000 iker potočne postrvi), zaradi nizkega vodostaja je prihajalo do poginov zaradi premajhne vsebnosti kisika v vodi
· gojitveni vodotoki: ni dokazov, da je v njih prisotna vidra, je pa dejstvo, da je odlov bistveno manjši, kot je število vloženih rib; eden od razlogov za nastalo situacijo je pojav čaplje, drugi razlogi niso znani; v ta namen RD podaja predloge ZZRS za spremembe v RGN
· upad članstva RD: število članstva je iz leta v leto manjše, delež res aktivnih članov predstavlja manjši del.

Odgovori na predstavljeno problematiko ter splošne ugotovitve in zaključki
Podal jih je predsednik RZS Miroslav Žaberl. RD svetuje oz. jih vzpodbuja, naj se z vprašanji obrnejo na KPR RZS, ki bo poskušala najti pravne odogovore. Prav tako se lahko obrnejo na KNE RZS in strokovno sodelavko RZS za naravovarstvo dr. Polono Pengal. Glede obračunavanja odlovov in ostalih stroškov RD, ki nastanejo pri gradbenih in drugih posegih v vodna telesa, je še vedno veljaven Cenik in smernice za zaračunavanje storitev ribiških družin pri gradbenih ter drugih posegih v vodna telesa iz leta 2009. Cenik je bil narejen na podlagi cenika, ki ga sprejme ZZRS. Predsednik RZS je podal pobudo na svetu zavoda za oblikovanje novega cenika, ki ga je ZZRS tudi že sprejel. RZS bo v najkrajšem možnem času cenik prilagodila in ga poslala RD. Glede neodzivnosti inšpekcijskih služb je povedal, da RZS lahko apelira s pozivom na uradne organe, vendar potrebuje konkretne podatke o posameznih primerih. 
Iz povedanega s strani prisotnih RD ugotavlja, da poleg ribojedih ptic in zveri, največjo težavo predstavljajo posegi v vodotoke, kjer veliko vlogo igra pravočasna angažiranost RD pri kontroliranju izvajanja del. RZS je o problematiki naslovila dopise predsedniku vlade, MKGP in MOP. Izvedena sta bila sestanka na obeh ministrstvih. Žal ugotavlja, da do hitrih sprememb ne bo prišlo. Najbolj je razočaralo MOP, kjer ne uvidijo razsežnosti problematike. RZS bo nadaljevala z aktivnostmi (pripombe, zahteve) in s tem vplivala na bolj strokoven odnos do okolja in vodotokov s strani države. RZS po svojih močeh skuša vplivati tudi na ZZRS v smislu večjega nadzora nad posegi. 
[bookmark: _Hlk116864122]Glede prekomernega pojava ribojedih ptic in zveri je RZS opozarjala pristojne organe, pozivala RD k  oddaji konkretnih podatkov o škodi. Glede monitoringa je MOP dodelil izvedbo projekta društvu Lutra iz Ljubljane, kar ni vpodbuden podatek. Analizo bodo opravljali 3 leta, kar še dodatno zamakne reševanje problematike. Predstavnike RD je pozval k sodelovanju in odzivnosti pri pridobivanju konkretnih podatkov. Odločba o plašenju in odstrelu kormorana je potekla 19.9.2022. RZS je že v mesecu januarju tega leta podala zahtevo na pristojno ministrstvo za izdajo nove petletne odločbe po uradni dolžnosti. Urgirala je še dvakrat, pridobljena informacija je, da se postopek sploh še ni začel. RZS bo ponovno poslala na MOP protestno pismo. Če odziva ne bo, bo problematika objavljena v medijih. Predsednik RZS ne dvomi, da odočba ne bi bila izdana. Določene aktivnosti se izvajajo tudi v mednardnem prosotoru (EAA), kjer se prizadeva, da bi bil vsaj veliki kormoran izbrisan iz direktive o zaščitenih pticah. Na dolgotrajnost postopka vpliva tudi določilo, da posamezne države lahko same urejajo problematiko koromorana, če menijo, da je tako potrebno. 
Upadanje članstva v RD je zaznala tudi RZS, ki se zaveda, da je to težava predvsem v manjših RD.
Glede koncesnin, je RZS za letošnje leto podala pobudo na MKGP, da vse RD zaradi sušnega obdobja in posledično škode, oprosti plačila drugega dela koncesnine. Na razgovoru pri ministrici pozitivnega odgovora na pobudo ni prejela, vendar tudi do zavrnitve ni prišlo. RZS bo tudi v bodoče aktivna v tem primeru. Z nastopom veljavnosti novih RGN, bo prišlo tudi do novih izračunov koncesnin, kjer naj bi bila upoštevana nastala problematika in bodo prilagojeni novim razmeram bolj pravično (npr. nič več se ne bo upoštevalo število razpoložljivih ribolovnih dni, temveč število dejansko izrabljenih ribolovnih dni). RZS še vedno zagovarja ustanovitev sklada, s tem da bi se vplačane koncesnine vrnile iz njega nazaj RD za njihove primarne dejavnosti. Ministrstvo žal meni, da pobuda ni izvedljiva, vendar bo RZS v tej nameri vztrajala tudi v bodoče.
Predsednik RZS kljub naštetim težavam RD ostaja pozitiven. Kot zgled je navedel ukrepanje RD, ki je izboljšalo letošnjo situacijo v sušnih razmerah (npr. prepoved ribolova). Izpostavil je večjo pojavnost ribiške problematike v medijih, kar je vzpodbudna novica.

Beseda članom UO RZS:
· Marijan Gaber, predsednik KNE RZS:
· problematika prenosov zemljišč na Sklad kmetijskih zemljišč in gozdov RS: za dokazovanje lastništva se RD lahko obrnejo na Geodetski inštitut Slovenije (vloga za pridobitev geodetskega posnetka za nazaj; prodobljeni posnetek je plačljiv dvakrat - posredovanje informacije in uradno dokazilo) in pristojna sodišča (zemljiškoknjižni izpisek) ter pristojne pokrajinske arhive (za podatke, ki segajo daleč nazaj).
· Marko Krajnc; predsednik KPA RZS:
· navedel je primere onesnaženja reke Save Bohinjke (izliv fekalij na Bledu in Bohinju, pogin mladic v RD Radovljica; razlog je premajhna kapaciteta čistilnih naprav) ter podal informacijo, da država še nima uradnega dovoljenja za odvzem vode za namen izvedbe SP v nordijskem smučanju, ki bo potekalo februarja 2023 v Planici.

AD 7

Razno
· Pobude za Svet zavoda ZZRS s strani UO ZRD Celje
Predstavil jih je član UO RZS za območje ZRD Celja Boštjan Peter Zagožen, za katere ZRD Celje želi, da se predstavijo na seji Sveta zavoda ZZRS. V pobudi so navedene težave, ki jh je ZRD zaznala na svojem območju pri delovanju ZZRS: RGN, ribogojstvo, suša. 
Dopis je del gradiva za to sejo.

· Objava Ribiškega priročnika na spletni strani
Pobudo je podal je član UO RZS za obomočje ZRD Celje Boštjan Peter Zagožen. Na ZRD Celje so pripravili novo spletno stran, kjer bodo dostopna vsa gradiva za pripravo na ribiški izpit. Na njej želijo objaviti tudi elektronsko obliko Ribiškega priročnika z namenom večje dostopnosti. Predsednik RZS predlog podpira, ker je v ineteresu RZS, da se priročnik objavi tudi na novi spletni strani RZS, ki bo vzpostavljena predvidoma do konca leta. Avtorske pravice za priročnik niso vezane na ponatis ali objavo v drugih medijih.

· Informacija o zahtevah RD Novo mesto
Predsednik RZS je podal inofrmacijo o tem, da je RZS prejela dopise RD Novo mesto, v katerih izražajo nezadovoljstvo z obravnavo postopka mandatne pogodbe za predsednika RZS. Menijo, da bi pogodba morala biti objavljena kot del gradiva za sejo UO RZS, na kateri se je obravnavala, pogodbo željo videti, dolgo časa je trajalo, da je bila usklajena in podpisana. RD Novo mesto je bila povabljena, da si pogodbo lahko ogleda na sedežu RZS. Predesdnik RZS je sporočil, da se RZS ne bo več dopisovala z RD Novo mesto, pač pa bo predlagal NO RZS, da mandatno pogodbo pregleda in poda odgovor. Predsednik NO RZS Dušan Pečnik je navedel, da je v 27. členu statuta RZS pogodba opredeljena in da jo sprejema UO RZS na seji. RZS prav tako ni dolžna pošiljati pogodbe RD v pisni ali elektronski obliki, če osbstaja možnost osebnega ogleda pogodbe. S tem RZS izpolnjuje zahtevo po javnem delovanju. NO RZS se ne bo odločal o tem, ali je pogodba pravilno napisana, pač pa o vsebinski plati, ki zadeva zakonodajo. Predstavnik za območje ZRD DBK v UO RZS Bojan Levai je navedel, da so z njegove strani vse RD v tem območju seznanjene o gradivih in zapisnikih sej UO RZS. Predsednik RZS je opozoril člane UO RZS, da je njihova naloga obveščanje RD na svojih območjih. Vsi zapisniki so tudi javno objavljeni.

· Finančno stanje
Predsednik RZS je navedel, da je zaznati upad članstva v RD, kar za RZS pomeni manjše prihodke. Člane UO RZS je obvestil, da se je RZS pozabila prijaviti na razpis Fundacije RS za šport za tekoče leto, kar pomeni izpad prihodka za športnike. Do tega je prišlo zaradi strokovne napake in pomanjkljive komunikacije (istočasna roka za oddajo letnega poročila za 2021 in prijava na razpis za leto 2022). Glede na trenutno finančno stanje bo RZS predvidoma zaključila poslovno leto s pozitivno ničlo oz. minimalno izgubo. Glede na višanje življenjskih stroškov in dejstva, da se članarina že 12 let ni spremenila, bi bilo potrebno razmišljati oz. razpravljati o povišanju članskega prispevka za RZS. Naslednja seja UO RZS bo potekala v ZRD Pomurja.

Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 20:00 uri. 

	zapisala:
Andreja BAVDAŽ
	

	
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL







Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

